Italia nu acceptă ca armele occidentale să fie folosite de ucraineni pentru atacuri pe teritoriul Rusiei. În plus, italienii spun că nu vor trimite trupe în Ucraina. Declarațiile au fost făcute după ce liderii Germaniei și Franței au sugerat că armele ar putea fi folosite contra țintelor militare, potrivit antena3.ro.
Ministrul de externe al Italiei, Antonio Tajani, a declarat că armele pe care occidentul le trimite în Ucraina nu ar trebui folosite pentru a ataca ținte de pe teritoriul Rusiei.
El a spus că „toate armele care pleacă din Italia ar trebui folosite doar în Ucraina” într-un interviu acordat, joi, RAI. Antonio Tajani a adăugat că Italia nu va trimite niciodată trupe în Ucraina, potrivit Sky News.
Luni, vicepremierul italian Matteo Salvini a respins apelul lui Jens Stoltenberg, secretarul general al NATO, de a ridica restricțiile privind armele.
Vladimir Putin, mesaj către Europa, dacă Ucraina va folosi armament occidental contra Rusiei: „Să fie conştienţi cu ce se joacă”
Preşedintele rus Vladimir Putin a ameninţat marţi Europa cu „consecinţe grave” dacă ţările NATO vor permite Ucrainei să folosească armamentul occidental pentru a ataca ţinte pe teritoriul rus, transmit agenţiile AFP şi EFE, citate de Agerpres.
Preşedintele rus Vladimir Putin a ameninţat marţi Europa cu „consecinţe grave” dacă ţările NATO vor permite Ucrainei să folosească armamentul occidental pentru a ataca ţinte pe teritoriul rus, transmit agenţiile AFP şi EFE, citate de Agerpres.